Document ID: 31976L0766

Tarybos direktyva
1976 m. liepos 27 d.
dėl valstybių narių įstatymų, susijusių su alkoholio lentelėmis, suderinimo
(76/766/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 100 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
atsižvelgdama į Ekonomikos ir socialinių reikalų komiteto nuomonę [2],
kadangi keliose valstybėse narėse yra įstatymai dėl alkoholio koncentracijos vandens ir etanolio mišinyje nustatymo ir kadangi šie įstatymai atskirose valstybėse narėse skiriasi, tokiu būdu sudarydami prekybos kliūtis; kadangi dėl to Bendrijoje reikia suderinti šią sritį ir nustatyti bendrą apibrėžimą;
kadangi savo 1973 m. gruodžio 17 d. rezoliucija [3] dėl pramonės politikos Taryba paprašė Komisijos jai perduoti iki 1974 m. gruodžio 1 d. pasiūlymą dėl alkoholimetrijos ir spiritometrų direktyvos;
kadangi įstatymų ir kitų teisės aktų, susijusių su alkoholio koncentracijos nustatymu pagal atliktų matavimų rezultatus, suderinimas yra svarbus taip pat kaip direktyvos dėl spiritometrų ir alkoholio areometrų suderinimo papildymas, siekiant pašalinti visą dviprasmybės ar ginčų pavojų,
PRIĖMĖ ŠIĄ DIREKTYVĄ:
1 straipsnis
Šioje direktyvoje apibrėžiamas tūrinės arba masinės alkoholio koncentracijos išreiškimo metodas, kaip apibrėžta priede, ir pateikiama formulė, leidžianti sudaryti lenteles alkoholio koncentracijai apskaičiuoti remiantis atliktų matavimų rezultatais.
2 straipsnis
Nuo 1980 m. sausio 1 d. valstybės narės negali ginčyti alkoholio koncentracijos skaičiavimų, gautų iš alkoholimetrinių lentelių, sudarytų pagal priede pateiktą formulę, ir iš spiritometrais ar alkoholio areometrais, turinčiais EEB žymenis ir ženklus, arba bent jau lygiaverčio tikslumo, pagrįsto šiomis lentelėmis ar matavimo priemonėmis, matuokliais atliktų matavimų.
3 straipsnis
2 straipsnyje nurodyti ir priede apibrėžti simboliai, vartojami nurodyti alkoholio koncentraciją, yra šie:
"tūrio proc." (% vol) - tūrinei alkoholio koncentracijai,
"masės proc." (% mas) - masinei alkoholio koncentracijai išreikšti.
4 straipsnis
Nuo 1980 m. sausio 1 d. valstybės narės uždraudžia vartoti alkoholio koncentracijas, neatitinkančias šios direktyvos reikalavimų.
5 straipsnis
1. Valstybės narės per 24 mėnesius nuo pranešimo apie šią direktyvą dienos patvirtina ir paskelbia priemones, būtinas šios direktyvos atitikimui, ir apie tai nedelsdamos praneša Komisijai.
Jos taiko šias priemones vėliausiai nuo 1980 m. sausio 1 d.
2. Valstybės narės pateikia Komisijai nacionalinės teisės aktų, kuriuos jos priima šios direktyvos taikymo srityje, pagrindinių nuostatų tekstus.
6 straipsnis
Ši direktyva skirta valstybėms narėms.
Priimta Briuselyje, 1976 m. liepos 27 d.

Labels: 1
17
15